Szombathely Megyei Jogú Város Önkormányzata Közgyűlésének
……..../2026. (……....) önkormányzati rendelete
az önkormányzat 2026. évi költségvetéséről szóló 3/2026. (II.27.) önkormányzati rendelet módosításáról

[1] A központi támogatásokból, a támogatásértékű működési és felhalmozási bevételekből származó többletbevételeknek, a működéshez és felhalmozáshoz kapcsolódó többletbevételeknek, a polgármesteri rendelkezések alapján történt előirányzat átcsoportosításoknak, az eddigi közgyűlési és bizottsági döntések végrehajtásának, az egyéb előirányzat átcsoportosításoknak, az intézmények által benyújtott saját hatáskörű előirányzat módosítási kérelmeknek átvezetése céljából szükséges az önkormányzat 2026. évi költségvetéséről szóló 3/2026. (II.27.) önkormányzati rendelet módosítása.
[2] Szombathely Megyei Jogú Város Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:
1. §
Az önkormányzat 2026. évi költségvetéséről szóló 3/2026. (II. 27.) önkormányzati rendelet (a továbbiakban: Rendelet) 2. §-a helyébe a következő rendelkezés lép:
„2. §
(1) A Közgyűlés az Önkormányzat 2026. évi költségvetésének bevételi főösszegét +46.529.135 eFt-ban, kiadási főösszegét +49.436.090 eFt-ban állapítja meg.
(2) A működési bevételek és kiadások egyenlegét -1.109.867 eFt-ban, a finanszírozási célú kiadásokat (pénzügyi lízing tőke része) -120.750 eFt-ban, az ezeket finanszírozó előző évek működési maradványát +685.622 eFt-ban határozza meg. Az egyéb finanszírozási célú bevételek és kiadások egyenlegének (2026. évi költségvetési támogatási előleg és az Önkormányzati Magyar Államkötvény visszaváltás és vásárlás) +1.163.990 eFt összegével korrigálva, az így számított működési egyenleg +618.995 eFt.
(3) A felhalmozási célú bevételek és kiadások egyenlegét -1.797.088 eFt-ban, az ezt finanszírozó előző évek felhalmozási maradványát +1.178.093 eFt-ban határozza meg. Az így számított felhalmozási egyenleg -618.995 eFt.
(4) Az egyéb finanszírozási célú bevételeket (2026. évi költségvetési támogatási előleg és az Önkormányzati Magyar Államkötvény visszaváltása) +10.500.000 eFt-ban határozza meg.
(5) Az egyéb finanszírozási célú kiadásokat (2026. évi költségvetési támogatási előleg és az Önkormányzati Magyar Államkötvény vásárlása) –9.336.010 eFt-ban határozza meg.
(6) A külső finanszírozási célú bevételeket 0 eFt-ban határozza meg.”
2. §
A Rendelet 4. és 5. §-a helyébe a következő rendelkezések lépnek:
„4. §
A Közgyűlés a költségvetési szervek kiadásait 20.570.171 eFt-ban határozza meg a 6. mellékletben részletezettek szerint.
5. §
A Közgyűlés a költségvetési szervek 2026. évi módosított létszámkeretét 1.529,76 főben határozza meg a 7. mellékletben részletezettek szerint.”
3. §
A Rendelet 7. §-a helyébe a következő rendelkezés lép:
„7. §
A Közgyűlés az önkormányzati felhalmozási kiadások előirányzatát 12.051.355 eFt-ban határozza meg, amelynek részletes adatait a 18. melléklet tartalmazza.”
4. §
A Rendelet 8. § (1) bekezdése helyébe a következő rendelkezés lép:
„(1) A Közgyűlés céltartalékokat képez az alábbiak szerint:
a)	Általános tartalék 6.018 eFt,
b)	Tartalék - városi cégek, intézmények, szolgáltatások működésére 142.565 eFt,
c)	Tartalék - Felsőcsatári gyerektábor tervezési költségeire 10.000 eFt.”
5. §
A Rendelet 1-19. melléklete helyébe az 1-19. melléklet lép.
6. §
Ez a rendelet a kihirdetését követő napon lép hatályba.





	/: Dr. Nemény András :/
polgármester
	/: Dr. Károlyi Ákos :/
jegyző

